पेयजल समस्या को लेकर निकाला जुलूस, निगम मुख्यालय पर प्रदर्शन
अभीगर्मी ने दस्तक भी नहीं दी है कि इसके पहले ही नगर निगम क्षेत्र में पेयजल की समस्या शुरू हो गई है। एनआईटी विधानसभा क्षेत्र की डबुआ और नेहरू कालोनी में पानी की किल्लत को लेकर गुरुवार को लोगों ने जुलूस निकाला। इसके बाद ये नगर निगम पहुंचे। वहां सरकार प्रशासन के खिलाफ जमकर नारेबाजी की। प्रदर्शनकारियों का कहना था कि कई दिन से क्षेत्र में पानी की समस्या गंभीर है। जबकि स्थानीय विधायक अधिकारी इस ओर ध्यान नहीं दे रहे हैं। इससे लोगों को भारी समस्या का सामना करना पड़ रहा है। यह जुलूस हरियाणा कांग्रेस ओबीसी सेल के चेयरमैन राकेश भड़ाना और वरिष्ठ कांग्रेसी नेता सरदार परमजीत सिंह गुलाटी के नेतृत्व में किया गया। इस दौरान भड़ाना ने कहा कि स्मार्ट सिटी के नाम पर लोगों को गुमराह किया जा रहा है। हकीकत यह है कि कालोनियों में पानी की किल्लत है। जगह-जगह कूड़े के ढेर लगे हैं। जबकि अधिकारी कागजों में स्मार्ट सिटी बना रहे हैं। कांगऱ्ेस नेताओं ने चेतावनी देते हुए कहा जल्द ही पेयजल समस्या का समाधान नहीं हुआ तो वह सड़कों पर उतरकर आंदोलन करेंगे। प्रदर्शन की सूचना मिलते ही नगर निगम के संयुक्त आयुक्त मौके पर पहुंच गए। उन्होंने दो-तीन दिन के अंदर उक्त समस्या के समाधान का आश्वासन दिया। इस मौके पर रोहित नागर, परविन्द्र भड़ाना, भुवनेश शर्मा, सब्बीर खान, नारायण सिंह, विनोद लोहिया, ओमबीर भड़ाना, पन्नीलाल भड़ाना सहित बड़ी संख्या में लोग मौजूद थे।
फरीदाबाद. पेयजलसमस्या को लेकर विरोध प्रकट करते डबुआ काॅलोनी के लोग।
hin_Deva hin_Deva bho_Deva